title: Προοπτικές ανάπτυξης εκδηλώσεων αθλητικού χορού στην Ελλάδα
title: Prospects for the development of sports dance events in Greece
titleType: AlternativeTitle
Creators: name: Κωνσταντινίδου, Έρση
Publisher: name: Πανεπιστήμιο Δυτικής Αττικής
Year: 2021
Subjects: Χορός

description: Εισαγωγή: Ο χορός ως μορφή άσκησης αποτελεί μία σωματική δραστηριότητα που μπορεί να συνδυάζεται με μουσική ή ακόμα και έντονη σωματική εγγύτητα με το χορευτικό παρτενέρ. Ο χορός μπορεί να είναι ατομικός, ομαδικός, ελεύθερος, συγχρονισμένος. Οι αθλητικές εκδηλώσεις αποτελούν ισχυρό στοιχείο του αθλητικού τουρισμού, καθώς μπορούν να αποτελέσουν ένα πρόσθετο παράγοντα επισκεψιμότητας τόσο των ίδιων των αθλητών και των αθλητικών σωματείων, αλλά και των θεατών της περιοχής που φιλοξενεί την εκάστοτε αθλητική εκδήλωση. Σκοπός: Η διερεύνηση της κατάστασης που απαντάται στην Ελλάδα και η κατανόηση των απαιτήσεων των διαγωνισμών χορού και χορο-αθλητικών εκδηλώσεων που διενεργούνται στην χώρα μας και ειδικότερα στο Φεστιβάλ Χορού Καλαμάτας, με στόχο την περαιτέρω ανάπτυξη αυτών των διοργανώσεων και εκδηλώσεων. Μεθοδολογία: Επιλέχθηκε η αποστολή των ερωτηματολογίων μέσω ηλεκτρονικού ταχυδρομείου δυνάμει των υγειονομικών πρωτοκόλλων της πανδημικής κρίσης. Το ερωτηματολόγιο δημιουργήθηκε εξ αρχής για τις ανάγκες της έρευνας. Αποτελέσματα: Στην έρευνα συμμετείχαν 58 συμμετέχοντες, με την ποσοστιαία καταγραφή να παρουσιάζεται υπέρ των γυναικών έναντι των αντρών με 58,6% και 41,4% αντίστοιχα για τα δύο φύλα. Οι κύριες ηλικιακές ομάδες που συμπλήρωσαν το ερωτηματολόγιο ήταν οι ομάδες 18-29 ετών, 30-39 ετών, 40-49 ετών, και 50-59 ετών με ποσοστά 39,7%, 32,8%, 17,2%, και 10,3% αντίστοιχα. Σε ότι αφορά το μορφωτικό επίπεδο των ερωτώμενων η πλειοψηφία ήταν ανώτατης εκπαίδευσης, απόφοιτοι Α.Ε.Ι. / Τ.Ε.Ι. με ποσοστό 46,6%, με τους απόφοιτους Λυκείου να ακολουθούν με ποσοστό 32,8%. Τέλος, για το ετήσιο εισοδηματικό επίπεδο η ποσοστιαία καταγραφή παρουσιάζεται συντριπτικά υπέρ του ποσού των &lt;12.000€, με ποσοστό 63,8%, έναντι των ποσών 12.001€-15.000€ και &gt;15.001€ με ποσοστά 17,2% και 19,0 αντίστοιχα. Όσον αφορά αυτούς που συμμετέχουν στις εκδηλώσεις χορού/αθλητικές εκδηλώσεις χορού, ενημερώνονται σε ποσοστό 63% από το Διαδίκτυο &amp; Μέσα Κοινωνικής Δικτύωσης, ενώ το 37% μέσω των σχολών χορού. Οι ετήσιες συμμετοχές των ερωτώμενων, κυμαίνεται μεταξύ Μία και Δύο έως Τρείς φορές 11 με ποσοστά 36,7% και 40% αντίστοιχα ενώ το 23,3% συμμετέχει Πάνω από τέσσερις φορές. Σχετικά με το αν μετακινούνται σε άλλη περιοχή προκειμένου να παρακολουθήσουν τέτοιου είδους εκδηλώσεις η πλειοψηφία απάντησε θετικά με ποσοστό 63,3% ενώ το 36,7% απάντησε αρνητικά. Όσον αφορά το αν διανυκτερεύουν ή όχι στην περιοχή όπου μεταβαίνουν οι ερωτώμενοι επιμερίζονται το ποσοστό ισόποσα με 50%. Αναφορικά με τις ημέρες διανυκτέρευσης, οι ερωτώμενοι διαμένουν μία ή δύο φορές με ποσοστό 46,7% και για τις δύο περιπτώσεις, επίσης ένα 6,7% πραγματοποιεί τρείς διανυκτερεύσεις. Πρόσθετα, εντοπίστηκε στατιστικά σημαντική σχέση μεταξύ του ετήσιου εισοδηματικού επιπέδου και του αν οι συμμετέχοντες συμμετέχουν ή όχι σε χορό- αθλητικές εκδηλώσεις (X2 (2)=6,117, p&lt;0,05). Πιο συγκεκριμένα, οι συμμετέχοντες με ετήσιο εισόδημα &gt;15.001€, είναι πιθανότερο να μην συμμετέχουν σε χορό-αθλητικές εκδηλώσεις, ενώ για τις άλλες δύο κατηγορίες ετήσιου εισοδήματος οι συμμετέχοντες είναι πιθανότερο να επιμερίζονται, ποσοστιαία, την συμμετοχή τους ή όχι στις χορό-αθλητικές εκδηλώσεις.